Diari Oficial de la Generalitat Valenciana


Sumari del DOGV 9873, del 18-06-2024 (2024/5768)

RESOLUCIÓ de 12 de juny 2024, de la Direcció General de Personal Docent, de la Conselleria d'Educació, Universitats i Ocupació, per la qual s'aprova i es fa pública l'adjudicació definitiva de destinacions del concurs de trasllats de personal funcionari docent del cos d'inspectors i inspectores al servici de l'Administració educativa i d'inspectors i inspectores d'Educació, convocat per la Resolució de 24 d'octubre de 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/5768


Data del document
:   12-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 12 de juny 2024, de la Direcció General de Personal Docent, de la Conselleria d'Educació, Universitats i Ocupació, per la qual s'aprova i es fa pública l'adjudicació definitiva de destinacions del concurs de trasllats de personal funcionari docent del cos d'inspectors i inspectores al servici de l'Administració educativa i d'inspectors i inspectores d'Educació, convocat per la Resolució de 24 d'octubre de 2023. [2024/5768]  
  
De conformitat amb el que s'establix en la base tretzena de la Resolució de 24 d'octubre de 2023 (DOGV 9714/ 30.10.2023) de la directora general de Personal Docent de la Conselleria d'Educació, Universitats i Ocupació, per la qual es convoca procediment de provisió de llocs de personal funcionari docent del cos d'inspectors i inspectores al servici de l'Administració educativa i d'inspectors i inspectores d'Educació, dependents de l'àmbit de gestió de la Generalitat Valenciana, una vegada vistes les reclamacions presentades contra la resolució provisional i publicada la relació definitiva de vacants, esta Direcció General de Personal Docent resol:  
  
Primer  
Aprovar l'adjudicació definitiva de destinacions del mencionat concurs de trasllats que s'assenyala en l'annex I, en el qual figuren les noves destinacions obtingudes pels participants, descrits per orde alfabètic.  
  
Segon  
D'acord amb les bases catorzena i quinzena de la convocatòria, les destinacions adjudicades per la present resolució són irrenunciables. No obstant això, quan s'hi participe simultàniament per diferents cossos docents i s'obtinga destinació en més d'un, o bé s'obtinga una segona destinació en un cos diferent d'aquell en què tinga destinació definitiva, s'haurà d'optar per un d'ells en el termini de deu dies naturals següents a la publicació de la present resolució, a través de la pàgina web https://ovidoc.edu.gva.es. Si no es realitza esta opció en el termini indicat, s'haurà de prendre possessió de la plaça obtinguda corresponent al cos des del qual s'ha participat en situació de servici actiu.  
  
La presa de possessió en les noves destinacions que s'obtinguen tindrà lloc l'1 de setembre de 2024, i se cessarà en la de procedència el 31 d'agost de 2024.  
  
Tercer  
Els funcionaris i funcionàries excedents que reingressen al servici actiu a conseqüència d'este procediment presentaran telemàticament en la direcció territorial de la qual depenga la destinació obtinguda, abans de la presa de possessió de la plaça, la documentació a la qual es referix la base setzena de la Resolució de 24 d'octubre de 2023.  
  
Contra la present resolució, que posa fi a la via administrativa, podrà interposar-se per via telemàtica recurs potestatiu de reposició davant la Direcció General Personal Docent, de la Conselleria d'Educació, Universitats i Ocupació, en el termini d'un mes, a comptar de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament un recurs contenciós administratiu davant del jutjat contenciós competent, en el termini de dos mesos a comptar de l'endemà de la data de la publicació, conforme amb el que s'establix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 12 de juny de 2024.- La directora general de Personal Docent: Sonia Amelia Sancho de Vicente.